**RÉSZVÉTELI FELHÍVÁS**

**AZ AGRÁRMARKETING CENTRUM NONPROFIT KFT. (AMC) NEMZETI STANDJÁRA**

**A Prowein spirit, düsseldorf**

**borászati és szeszesital Szakkiállításon**

**messe düsseldorf, 2018. március 18-20.**

****

****

**Áttekintés**


A düsseldorfi ProWein az italszakértők találkozóhelye, ahol kiállítóként öt kontinens borászai és szeszesital gyártói mutatkoznak be. Itt találkoznak évről évre a világ exportőrei és importőrei. A kínálatban egyszerre jelenik meg a csúcsminőség és a kedvező árú italok választéka, a borászati – és a kevert italok eszközei, továbbá a szolgáltatók széles köre. Ez lehetőséget ad arra, hogy a szaklátogató átfogó képet alkothasson a világpiaci kínálatról.

A világ legjelentősebb bor-  és szeszesitalkiállításán 2017-ben 60 ország 6615 kiállítója vett részt.2018-ban az AMC a pálinka termelők bemutatkozását szervezi a Spirit pavilonban, a Pálinka Nemzeti Tanáccsal együttműködve.

Érdemes részt venni, mert a világ egyik vezető borászati és szeszesital vására:

* az imázsépítés eszköze
* bor és szeszesital piac jövőjébe enged betekintést
* a kereslet és a kínálat találkozásának színtere
* a piacelemzésre és a pozícionálásra biztosít kiváló lehetőséget

**Alaprajz**

****

**A magyar stand helye**

****

**Közösségi magyar részvétel**

Az AMC 2018-ban is lehetőséget biztosít a magyar cégek számára a Prowein Spirit magyar nemzeti standján való megjelenésre.

Kiállítóink a 12-es csarnokban található 43 m2 –es nemzeti standon közösségi standrészt igényelhetnek. A megújult egységes arculati elemekkel felépített standon résztvevő kb. 3 kiállítónak bemutatkozási lehetőséget, közös tárgyalási felületet, árubemutatási és információs lehetőséget biztosítunk.

****

****

*A kép illusztráció.*

**Megjelenési lehetőségek:**

1. **Közösségi kiállítóként való megjelenés: 290.000 Ft + ÁFA, amely tartalmazza a vásárigazgatóság felé kötelezően fizetendő társkiállítói regisztrációs díjat (320 Euro)**

Tartalmazza:

* a közösségi stand elveivel egyező, minden kiállító részére egységes standrészt
* konyha- és raktárhasználatot
* a cégembléma és cégfelirat elhelyezését az installáción
* a vezeték nélküli internet használatát
* közös tárgyalási felületet
* alap standellátmány (kávé, tea, üdítő, ásványvíz)
* építést, üzemeltetést és bontást
* modern, jól látható „MAGYARORSZÁG” feliratot, mely megkönnyíti a magyar stand megtalálását
* teljes körű szervezést és koordinálást az AMC felelős munkatársa által a kiállítás nyitása előtti szakaszban és a kiállítás üzemelése alatt a helyszínen is
* az AMC különböző kommunikációs csatornáin keresztül (honlap, hírlevél, Facebook, sajtóközlemény) a kiállítási megjelenésről tájékoztatást
* információt az utazási és szálláslehetőségekről

**Nem tartalmazza:**

* a céges képviselő(k) kiutazási költségeit és az áruszállítást

**További kiegészítő szolgáltatások:**

* **hűtővitrin** bérlése: díja 100.000 Ft+ÁFA
* pultra helyezhető **digitális képkeret** bérlése: díja 10.000 Ft + ÁFA/ kiállítás
* **standkatalógus extra**: Standkatalógusban való megjelenés képpel és maximálisan 800 karakter hosszú lektorált szöveggel. díja 5000 Ft + ÁFA/ cég
* **dekorációs és kínáló eszközök** biztosítása (album szerint) : díja 10.000 Ft + ÁFA

További információk a kiállításról: www.prowein.de.

**Jelentkezési határidő:** 2018. január 31.

**Jelentkezés módja:**

Jelentkezési lap visszaküldése

Jelentkezésük csak visszaigazolás után tekinthető elfogadottnak.



**Czakó Alexandra**

*kiállításszervezési munkatárs*

Agrármarketing Centrum

Telefon: 06 20 463 4973

E-mail: [czako.alexandra@amc.hu](mailto:czako.alexandra@amc.hu)